/ Eesti Õigusteaduse Üliõpilaste Liit
EÕÜL on Tartu Ülikooli õigusteaduse tudengite poolt asutatud vabatahtlik ühendus. Organisatsioon koosneb paarikümnest aktiivsest noorest, kes annavad õppetöö kõrvalt oma panuse praktilise õigusteaduse juuratudengiteni toomisesse ning seeläbi tugevama õigusmaastiku rajamisse. EÕÜL korraldab igal hooajal advokaadibüroode, prokuratuuri, kohtute ja teiste riigiasutustega õigusteemalisi üritusi, millest osavõtt on kõigile tudengitele tasuta. Üritused toimuvad enamasti foorumilauana, kuid korraldatakse ka töötubasid ning advokaadibüroode ja riigiasutuste külastusi.
Missioon: EÕÜL usub, et edukas tudeng on mitmekülgsete erialaste teadmiste, tarvilike tutvuste ja avatud mõtlemisega. Seetõttu pakub EÕÜL tudengitele võimaluse olla õigusmaastikul aktiivne ja saada osa juuramaailma tipptegijate töötubadest, foorumilaudadest ning muudest seltskondlikest üritustest. Läbi ürituste korraldamise loob EÕÜL kestva võrgustiku säravate tudengite ja õiguse tipptegijate vahele.
/ Sotsiaalmeedia